शीर्षक: विधानसभा निवडणूक: आदित्य ठाकरे: कर्जमुक्त झालेला एकही शेतकरी जनआशीर्वाद यात्रेदरम्यान दिसला नाही #5मोठ्याबातम्या\nवरील काल्पनिक लेखाचे शीर्षक दिल्यास, लेखाची कल्पना करा.\n
1. कर्जमुक्त झालेला एकही शेतकरी दिसला नाही - आदित्य ठाकरे

जनआशीर्वाद यात्रेदरम्यान आतापर्यंत 76 विधानसभा मतदारसंघ पिंजून काढले. राज्यात शेतकरी आणि बेरोजगाऱ्यांचा आक्रोश प्रचंड आहे. शासनाने अनेक शेतकऱ्यांना कर्जमुक्ती दिली, पण अद्याप एकही शेतकरी मला दिसून आलेला नाही, असं युवा सेनाप्रमुख आदित्य ठाकरे म्हणाले. ही बातमी लोकमतने प्रसिद्ध केली आहे. 

जनआशीर्वाद यात्रा औरंगाबादला आल्यानंतर घेतलेल्या पत्रकार परिषदेत ठाकरे कर्जमाफीबद्दल बोलत होते. "शासनाने घेतलेल्या निर्णयानंतर यंत्रणेत कुठेतरी दोष असल्याची जाणीव होत आहे. या त्रुटी भरून  काढाव्या लागतील," असं ठाकरे यांनी म्हटलं. 

तसंच शिवसेनेत होत असलेल्या मेगा पक्षप्रवेशावर बोलताना आदित्य म्हणाले की सेनेत "स्किल-बेस्ड इनकमिंगवर भर दिला जात आहे".

2. पाकिस्तानविरुद्ध युद्ध जिंकणाऱ्यांनाच देशद्रोही ठरवता? - खरगे

"हिंदूचा मक्ता फक्त भाजपनेच घेतलाय, असं दाखवले जात आहे. आम्ही देखील हिंदू आहोत. पंतप्रधान मोदी आणि अमित शाह यांनी काँग्रेसला कितीही शिव्या दिल्या तरी काँग्रेस संपणार नाही," असं काँग्रेस नेते आणि महाराष्ट्र काँग्रेस प्रभारी मल्लिकार्जुन खरगे यांनी भाजपवर जोरदार निशाणा साधत म्हटलं आहे. 

"पाकिस्तान विरुद्ध युद्ध जिंकणारे आम्हीच होतो आणि आम्हालाच देशद्रोही म्हटलं जात आहे. हे कितपत योग्य आहे," असा सवाल खरगे यांनी उपस्थित केला आहे. ही बातमी झी 24 तासने दिली आहे. 

3. स्विस बँकेतील पैशाची माहिती मिळणार

भारत आणि स्वित्झर्लंडदरम्यान माहितीची विनाअडथळा देवाणघेवाण पद्धती रविवारपासून लागू होणार आहे. यामुळे भारतीयांच्या स्विस बँकेतील पैशासंबंधीची माहिती उपलब्ध होणार आहे, अशी माहिती सेंट्रल बोर्ड ऑफ डिरेक्ट टॅक्सेस (CBDT)ने दिली. ही बातमी महाराष्ट्र टाईम्सने प्रकाशित केली आहे. 

'काळा पैसा'विरोधात केंद्र सरकारच्या लढ्यातील ही महत्त्वपूर्ण घटना मानली जात आहे. 'CBDT'ने प्राप्तिकर विभागासाठी या संदर्भात एक धोरण आखले असून, या संदर्भात स्विस अधिकाऱ्यांशीही चर्चा केली आहे. 

4. मनुष्यबळ विकास मंत्र्यांना आमंत्रणावरून IIT मुंबईत विद्यार्थ्यांचा विरोध

चरक ऋषींनी अणू-रेणूंचा शोध लावला, तसंच नासानेही संस्कृतच्या पायावर कॉम्प्युटरची यंत्रणा असल्याचं वक्तव्य केलं आहे, अशी वक्तव्य करून केंद्रीय मनुष्यबळ विकास मंत्री रमेश पोखरीयाल 'निशांक' चर्चेत आले होते. आता त्यांनाच IIT मुंबईच्या...